Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 6. számú melléklet a 75/2005. (IX. 29.) GKM–KvVM együttes rendelethez
Paragraph Index: 329

12. ábra Részleges átáramlású hígító rendszer áramlásszabályozással és rész-mintavétellel A kezeletlen kipufogógáz az EP kipufogócsõbõl az SP mintavevõ szondán és a TT átvezetõ csövön keresztül kerül a DT hígító alagútba. A kipufogógáz megosztását és DT-be áramlását az FC2 áramlásszabályozó szabályozza, amely megfelelõ módon állítja be a PB nyomóventilátor és az SB szívóventilátor által létrehozott gázáramot (vagy fordulatszámukat). Ez azért lehetséges, mert a részecskemintavevõ rendszerrel kivett minta visszatér a DT-be. Az FC2 vezérlõjeleként a GEXH, GAIR vagy GFUEL használható. A hígító levegõ áramát az FM1 áramlásmérõ készülék, a teljes átáramló mennyiséget az FM2 áramlásmérõ készülék méri. A hígítási arány ebbõl a két áramlási értékbõl számítható. Magyarázatok — 4.-12. ábra — EP kipufogócsõ A kipufogócsõ szigetelt lehet. A kipufogócsõ hõtehetetlenségének csökkentése érdekében ajánlatos 0,015 vagy kisebb falvastagság/átmérõ viszonyt alkalmazni. A rugalmas szakaszok hossza ne legyen több az átmérõ 12-szeresénél. A centrifugális erõ hatására bekövetkezõ lerakódások csökkentése érdekében a hajlatokat minimalizálni kell. Ha a rendszerben próbapadi hangtompító is van, ez is lehet hõszigetelt. Izokinetikus rendszerekben a szonda csúcsa elõtt legalább hat csõátmérõnyi, utána legalább három csõátmérõnyi hosszon ne legyenek a kipufogócsõben könyökök, hajlatok és hirtelen átmérõváltozások. A mintavételi zónában a gázsebesség 10 m/s-nál nagyobb legyen, az alapjárati üzemmód kivételével. A kipufogógázok nyomásingadozásai átlagban nem haladhatják meg a ± 500 Pa értéket. A nyomásingadozások csökkentésére tett intézkedések (hangtompítót és utókezelõ berendezést is tartalmazó) dobozos típusú kipufogó rendszer alkalmazásán kívül, nem változtathatják meg a motor teljesítményét és nem okozhatnak részecske-lerakódást. Nem izokinetikus szondával ellátott rendszereknél ajánlatos, hogy a csõ a szonda csúcsa elõtt legalább hat csõátmérõnyi, utána legalább három csõátmérõnyi hosszon egyenes legyen. — SP mintavevõ szonda (6.-12. ábrák) A minimális belsõ átmérõnek 4 mm-nek kell lennie. A kipufogócsõ és a mintavevõ szonda belsõ átmérõjének aránya legalább 4 legyen. A szonda az áramlással szembefordított nyitott csõ legyen a kipufogócsõ középvonalában elhelyezve, vagy egy az 1.1.1. pontban SP1 alatt leírt többlyukú szonda. — ISP izokinetikus mintavevõ szonda (4. és 5. ábra) Az izokinetikus mintavevõ szondát a kipufogócsõ középvonalában az áramlással szembefordítva kell elhelyezni ott, ahol a kipufogócsõ áramlási viszonyai biztosítják, hogy a minta a kezeletlen kipufogógázzal arányos legyen. A belsõ átmérõ legalább 12 mm legyen. Az izokinetikus kipufogógáz megosztásnál szabályozó rendszerre van szükség, amely az EP és az ISP közötti nyomáskülönbséget zérus értéken tartja. Ilyen körülmények között az EP-ben és az ISP-ben azonos kipufogógáz-sebességek alakulnak ki, és az ISP-n átfolyó tömegáram a kipufogógáz áramnak mindig azonos hányada. Az ISP-t egy nyomáskülönbség-jeladóhoz kell kötni. Az EP és az ISP közötti nyomáskülönbség zérus értéken tartását a ventilátor fordulatszámának szabályozásával vagy áramlásszabályozóval lehet elérni. — FD1, FD2 áramlás-megosztó (9. ábra) Az EP kipufogócsõbe, illetve a TT átvezetõ csõbe egy-egy Venturi-csõ vagy fojtótárcsa van beépítve a kezeletlen kipufogógázzal arányos minta kivételéhez. Egy az EP-ben és a DT-ben keletkezõ nyomást szabályozó, PCV1 és PCV2 szelepbõl álló szabályozó rendszerre van szükség az arányos áramlás-megosztáshoz. — FD3 áramlás-megosztó (10. ábra) Egy csõkészlet (többcsöves egység) van az EP kipufogócsõbe építve a kezeletlen kipufogógázzal arányos minta kivételéhez. A csövek egyike a kipufogógázt a DT hígító alagútba vezeti, a többi egy DC csillapító kamrába. A csöveknek azonos méretûeknek (azonos átmérõ, hossz, hajlítási sugár) kell lenniük, így a kipufogógáz megosztása a csövek számától függ. Az arányos megosztáshoz szabályozórendszerre van szükség, amely a többcsöves egység DC-be ömlésének és TT-be ömlésének helye közötti nyomáskülönbséget zérus értéken tartja. Ilyen viszonyok mellett a kipufogógáz-sebességek az EP-ben és az FD3-ban arányosak, és a TT áramlás a kipufogógáz áramnak mindig azonos hányada. A két pontot a DPT nyomáskülönbségjeladóhoz kell kötni. A zérus nyomáskülönbséget az FC1 áramlásszabályozó biztosítja. — EGA kipufogógáz elemzõ készülék (6.-10. ábrák) CO2 és NOx elemzõk használhatók (szénegyensúly-módszer esetében csak CO2). Az elemzõ készülékeket úgy kell kalibrálni, mint a gáznemû szennyezõanyag-kibocsátás mérésére szolgáló készülékeket. A koncentráció-különbségek meghatározására egy vagy több elemzõ készülék használható. A mérõrendszerek pontossága olyan legyen, hogy a GEDFW,i, vagy VEDFV,i meghatározásának pontossága ±4%-on belül legyen. — TT átvezetõ csõ (4.-12. ábrák) A részecske-minta átvezetõ csõ: — a lehetõ legrövidebb legyen, de 5 méternél semmiképpen se legyen hosszabb, — átmérõje a szondáéval azonos vagy annál nagyobb legyen, de ne haladja meg a 25 mm-t, — kiömlõ nyílása a hígító alagút közepén legyen és az áramlás irányába (ne azzal szembe) nézzen. Ha a csõ 1 méter hosszú vagy annál rövidebb, akkor legfeljebb 0,05 W/(m × K) hõvezetõképességû anyaggal kell szigetelni, és a szigetelés sugárirányú vastagsága feleljen meg a szonda átmérõjének. Ha a csõ 1 méternél hosszabb, szigetelni és fûteni kell úgy, hogy a minimális csõfal-hõmérséklet 523 K (250 °C) legyen. Alternatívaként az átvezetõ csõ megkívánt fal-hõmérsékletét szokásos hõvezetési számításokkal is meg lehet határozni. — DPT nyomáskülönbség-jeladó (4., 5. és 10. ábra) A nyomáskülönbség-jeladó legnagyobb mérési tartománya ± 500 Pa vagy kisebb legyen. — FC1 áramlásszabályozó (4., 5. és 10. ábra) Izokinetikus rendszereknél (4. és 5. ábra) áramlásszabályozóra van szükség az EP és az ISP közötti nyomáskülönbség zérus értéken való tartására. A szabályozás történhet: (a) az (SB) szívóventilátor fordulatszámának vagy szállításának szabályozásával és a (PB) nyomóventilátor fordulatszámának állandó értéken tartásával minden üzemmódban (4. ábra); vagy (b) az (SB) szívóventilátor által szállított hígított kipufogógáz tömegáramának állandó értékre való beállításával és a PB nyomóventilátor áramának szabályozásával, ezáltal szabályozva a kipufogógáz minta átáramló mennyiségét a (TT) átvezetõ csõ végsõ szakaszában (5. ábra). Nyomásszabályozott rendszer esetében a maradó hiba a szabályozókörben nem lehet ± 3 Pa-nál nagyobb. A nyomásingadozások átlaga a hígító alagútban nem lehet nagyobb ± 250 Pa-nál. Többcsöves rendszerben (10. ábra) áramlásszabályozóra van szükség az arányos kipufogógáz megosztáshoz, hogy a többcsöves egység és a TT végpontjai közötti nyomáskülönbséget zérus értéken tartsa. A szabályozás a TT végpontja közelében a DT-be fecskendezett levegõáram szabályozásával végezhetõ. — PCV1, PCV2 nyomásszabályozó szelep (9. ábra) A két Venturi-csöves vagy két fojtótárcsás rendszerben az arányos áramlás-megosztáshoz két nyomásszabályozó szelepre van szükség, melyek az EP ellennyomását és a DT-ben fennálló nyomást szabályozzák. A szelepeket az EP-ben az SP után, és a PB és DT között kell elhelyezni. — DC csillapító kamra (10. ábra) A többcsöves egység kilépésénél egy csillapító kamrát kell beépíteni az EP kipufogócsõ nyomásingadozásainak minimalizálása céljából. — VN Venturi-csõ (8. ábra) A DT hígító alagútba Venturi-csövet kell beépíteni, hogy szívóhatás keletkezzék a TT átvezetõ csõ kilépésének környezetében. A TT-n átfolyó gázáramot a Venturi-zónában keletkezõ mozgásmennyiség-változás határozza meg, és alapjában véve arányos a PB nyomóventilátor áramával, ezáltal állandó hígítási arányt biztosítva. Mivel a mozgásmennyiség-változás függ a TT kilépésénél uralkodó hõmérséklettõl és az EP és DT közötti nyomáskülönbségtõl, a tényleges hígítási arány kis terhelésnél valamivel kisebb, mint nagy terhelésnél. — FC2 áramlásszabályozó (6., 7., 11. és 12. ábra; opcionális) A PB nyomóventilátor és/vagy az SB szívóventilátor áramának szabályozásához áramlásszabályozó használható. Ezt a kipufogógáz-áram vagy az üzemanyag-áram jele és/vagy a CO2 vagy NOx koncentrációk különbségével arányos jel vezérelheti. Nyomás alatti levegõszállítás esetén (11. ábra) az FC2 közvetlenül szabályozza a levegõáramot. — FM1 áramlásmérõ készülék (6., 7., 11. és 12. ábra) Gázfogyasztásmérõ vagy más áramlásmérõ a hígító levegõ áramának mérésére. Ha a PB kalibrálva van a térfogatáram mérésére, az FM1 opcionális. — FM2 áramlásmérõ készülék (12. ábra) Gázfogyasztásmérõ vagy más áramlásmérõ a hígított kipufogógáz áramának mérésére. Ha az SB szívóventilátor kalibrálva van az áram mérésére, az FM2 opcionális. — PB nyomóventilátor (4., 5., 6., 7., 8., 9. és 12. ábra) A hígító levegõ áramának szabályozására a PB kapcsolatban állhat az FC1 vagy FC2 áramlásszabályozóval. Pillangószelep használata esetén a PB alkalmazására nincs szükség. Ha kalibrálva van, a PB a hígító levegõ áramának mérésére is használható. — SB szívóventilátor (4., 5., 6., 9., 10. és 12. ábra) Csak rész-mintavételû rendszerekben. Ha kalibrálva van, az SB a hígított kipufogógáz áramának mérésére is használható. — DAF hígító levegõ szûrõ (4.-12. ábrák) Ajánlatos a hígító levegõt szûrni és aktív szénen átengedni a háttér-szénhidrogének eltávolítására. A hígító levegõ hõmérséklete 298 K (25 °C) ± 5 K legyen. A gyártó kívánságára a hígító levegõbõl mintát lehet venni a jó mérnöki gyakorlatnak megfelelõen, a háttér részecske-szennyezettség szintjének meghatározására, amit aztán le lehet vonni a hígított kipufogógáz mért értékeibõl. — PSP részecske-mintavevõ szonda (4., 5., 6.,8., 9., 10. és 12. ábra) A szonda a PTT bevezetõ szakasza és — az áramlással szembefordítva kell beépíteni olyan helyen, ahol a hígító levegõ és a kipufogógáz már jól összekeveredett, azaz a hígító alagút középvonalában kb. 10 alagútátmérõnyi távolságra az után a pont után, ahol a kipufogógáz belép a hígító alagútba, — belsõ átmérõje legalább 12 mm legyen, — elõfûthetõ legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével, feltéve, hogy a levegõ hõmérséklete nem haladja meg a 325 K (52 °C) értéket, mielõtt még a kipufogógáz belépne a hígító alagútba, — szigetelt lehet. — DT hígító alagút (4.-12. ábra) A hígító alagút: — elég hosszú legyen ahhoz, hogy a kipufogógáz és a hígító levegõ turbulens áramlási viszonyok között teljesen összekeveredjen, — rozsdamentes acélból készüljön: — 0,025 vagy kisebb falvastagság/átmérõ aránnyal 75 mm-nél nagyobb belsõ átmérõjû hígító alagutak esetében, — 1,5 mm-nél nem kisebb névleges falvastagsággal 75 mm vagy annál kisebb belsõ átmérõjû hígító alagutak esetében, — rész-mintavétel esetén átmérõje legalább 75 mm legyen, — ajánlatos, hogy teljes mintavétel esetén átmérõje legalább 25 mm legyen, — felfûthetõ legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével, feltéve, hogy a levegõ hõmérséklete nem haladja meg a 325 K (52 °C) értéket, mielõtt még a kipufogógáz belépne a hígító alagútba, — szigetelt lehet. A motor kipufogógázát alaposan össze kell keverni a hígító levegõvel. Rész-mintavevõ rendszereknél a keveredés minõségét üzembeállítás után ellenõrizni kell járó motor mellett, az alagút CO2 profiljának felvételével (legalább négy egyenletesen elosztott ponton). Szükség esetén keverõnyílás alkalmazható. Megjegyzés: Ha a környezeti hõmérséklet a (DT) alagút környezetében 293 K (20 °C) alatt van, ügyelni kell, hogy ne vesszenek el a részecskék azáltal, hogy lerakódnak a hígító alagút hideg falára. Ezért ajánlatos az alagutat a fent megadott határokon belül melegíteni és/vagy hõszigetelni. Nagy motorterhelések esetén az alagutat nem-agresszív eszközökkel, pl. egy levegõ-keringetõ ventilátorral hûteni lehet feltéve, hogy a hûtõközeg hõmérséklete nem alacsonyabb mint 293 K (20 °C). — HE hõcserélõ (9. és 10. ábra) A hõcserélõ teljesítménye elég nagy legyen ahhoz, hogy az SB szívóventilátor belépõ oldalán a hõmérsékletet a vizsgálat során mért átlagos üzemi hõmérséklethez képest ±11 K értéken tartsa. 1.2.1.2. Teljes átáramlású hígító rendszer (13. ábra) A következõk olyan hígító rendszer leírását tartalmazzák, amely a teljes kipufogógáz-áram hígításán alapul és amely az állandó térfogatú mintavevõ (Constant Volume Sampling, CVS) elvet alkalmazza. A kipufogógáz és hígító levegõ keverék teljes térfogatát meg kell mérni. Az állandó térfogatáram biztosítására PDP vagy CFV rendszer használható. A részecskeminta gyûjtése céljából a hígított kipufogógázból vett mintát át kell engedni a részecske mintavevõ rendszeren (1.2.2. pont, 14. és 15. ábra). Ha ez közvetlenül történik, egyszeri hígításról beszélünk. Ha a mintát egy második hígító alagútban még egyszer felhígítják, kétszeri hígításról van szó. Ez akkor hasznos, ha a szûrõ felületi hõmérsékletére vonatkozó követelményt egyszeri hígítással nem lehet teljesíteni. Bár a kétszeri hígító rendszer részben hígító rendszer, leírása mégis az 1.2.2. pontban és a 15. ábrán a részecske-mintavevõ rendszer változataként szerepel, mivel nagyobb részében egy tipikus részecske-mintavevõ rendszerrel azonos. A teljes átáramlású rendszer hígító alagútjában a részecske méréssel egyidejûleg meg lehet határozni gázhalmazállapotú szennyezõanyagok kibocsátását is. Ezért a gázhalmazállapotú összetevõk mintavevõ szondái szerepelnek a 13. ábrán, de a magyarázó jegyzékben nem jelennek meg. A vonatkozó követelmények az 1.1.1. pontban megtalálhatók. Magyarázatok — 13. ábra — EP kipufogócsõ A kipufogócsõ hossza a motor kipufogó gyûjtõcsövétõl, a turbófeltöltõ kilépõ csonkjától vagy az utókezelõ készüléktõl a hígító alagútig ne legyen hosszabb 10 méternél. Ha a rendszer hoszszabb mint 4 m, akkor minden 4 m-en felüli csövet szigetelni kell, kivéve a csõbe épített füstölésmérõt, ha van ilyen. A szigetelés sugárirányú vastagsága legalább 25 mm legyen. A szigetelõanyag hõvezetõ képessége nem lehet nagyobb 0,1 W/(m × K) értéknél, 673 K (400 °C) hõmérsékleten mérve. A kipufogócsõ hõtehetetlenségének csökkentése érdekében ajánlatos 0,015 vagy kisebb falvastagság/átmérõ viszonyt alkalmazni. A rugalmas szakaszok hossza ne legyen több az átmérõ 12-szeresénél.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes